****

**Võru maakonna mahekokkuleppe täitmiseks vajalikud uuringud ja analüüsid**

**III OSA: TEGEVUSKAVA**

SA Eesti Maaülikooli Mahekeskus

tellija: Võrumaa Arenduskeskus



2022

**Sissejuhatus**

Võru maakonna omavalitsused, SA Võrumaa Arenduskeskus ja MTÜ Setomaa Liit sõlmisid 18. septembril 2020 kokkuleppe kohaliku, tervisliku ning maheda toidu ja tooraine suuremaks kasutamiseks avaliku sektori rahastatavas toitlustuses, mis aitab saavutada Võru maakonna arengustrateegia 2035+ püstitatud eesmärke. Kokkuleppe kohaselt on eesmärgiks saavutada 2024. aastaks omavalitsuste haridusasutustes mahetooraine kasutamine pakutavas toidus vähemalt 20 protsendi ulatuses.

3. mai 2022 seisuga on toitlustuse ökomärk „20-50% toorainest on mahe“ kasutusel 10 asutuses. 13 asutust (neist 8 lasteaeda) kasutavad mahetoorainet mingil määral, kuid pole selle kasutamisest Põllumajandus- ja Toiduametit teavitanud. 12 asutust (neist 5 lasteaeda) ei kasuta või on kasutanud juhuslikult/mitte järjepidevalt mõnda mahetoorainet.

Tegevuskava koostamisse andsid sisendi uuringu „Võru maakonna mahekokkuleppe täitmiseks vajalikud uuringud ja analüüsid“ raames valminud kaks esimest osa: taustaolukorra ülevaade ja mahetoodangu kättesaadavuse ülevaade. Tegevuskavasse küsiti sihtgrupilt sisendit taustaolukorra ülevaate tulemusi tutvustaval seminaril 03.05.2022 ja tegevuskava seminaril 27.06.2022.

**Vajalike tegevuste ülevaade**

Tegevuskavas on kirjas vajalikud tegevused Võru maakonnas nelja teemavaldkonnana:

1. Mahetooraine kättesaadavus
2. Mahetooraine kasutuselevõtt
3. Hariduslikud tegevused
4. Teavitustegevused

Iga tegevuse juures on kirjas sihtgrupp, kellele see tegevus on suunatud, prioriteetsus (väga oluline I või oluline II), elluviimise aeg aastatel 2022-2025 ning tegevuse eest vastutaja/elluviija. Viimases lahtris selgitatakse vajadusel tegevuse sisu.

Hariduslike tegevuste osas on oluline teha koostööd teiste temaatiliste programmide ja algatustega, kus on võimalik ellu viia ühiseid tegevusi tervislike eluviiside ja toitumise propageerimiseks, nt Liikuma Kutsuva Kooli programm.

Eraldi teemana on tegevuskavas lühidalt ära toodud ka ootused riigile.

**Tegevuskava**

# **MAHETOORAINE KÄTTESAADAVUS**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Tegevus** | **Sihtgrupp** | **Prioriteet I või II** | **2022** | **2023** | **2024** | **2025** | **Vastutaja/elluviija** | **Selgitus** |
| Teavitus mahetooraine vajaduse osas (pressiteade jm) | Mahetootjad ja -töötlejad | I | x | x | x | x |  | Pressiteade |
| Maakondliku mahetoidu andmebaasi loomine, kus on kirjas reaalajas kättesaadav tooraine | Asutused, mahetootjad ja -töötlejad | I |  | x | x | x | AMF, LET, Taluliit, Arenduskeskus leiab partneri koostöös | Sisaldab kogu mahetooraine kättesaadavust Võrumaal (sh hulgiladude pakkumised ja import tooted). LEADER tegevusgrupi strateegias mahetooraine kättesaadavust toetavate tegevuste lisamine, projektide taotlemine. |
| Regulaarne mahetootjate ja nende võimekuse kaardistamine (vald, maakond, Lõuna-Eesti piirkond), tootepõhiselt tootjate info koondamine ja edastamine | Mahetootjad  Kool, lasteaed | I | x | x | x | x | Arenduskeskus | Sisend andmebaasi. Seda tööd peaks tegema mahetoodete müügist huvitatud organisatsioon. |
| Mahetootjate võrgustumisele ja piirkondliku organisatsiooni loomisele kaasaaitamine mahetooraine pakkumiseks | Mahetootjad ja -töötlejad | I | (x) | x | x | x | Arenduskeskus käivitab, Setomaa Liit, Taluliit | Võimaldab teha ühispakkumisi ja osaleda ühiselt hangetes, saab rajada logistikakeskuse. Seotud andmebaasiga ja mahetootjate huvide esindamisega. |
| Konkreetsele haridusasutusele suunatud kohaliku mahetooraine pakkumise koondamine ja edastamine | Kool, lasteaed | I | x | x |  |  | Arenduskeskus, mahetootjad | Kuni tekib toimiv piirkondlik organisatsioon mahetooraine pakkumiseks |
| Praeguste mahetootjate ja –töötlejate motiveerimine tootmismahtude suurendamiseks, tavatootjate motiveerimine alustamaks üleminekut mahetootmisele ja –töötlemisele | Mahe- ja tavatootjad/töötlejad | I | x | x | x | x | Arenduskeskus, Setomaa Liit, KOVid, UMA MEKK, Seto Köök | Ka uute tehnoloogiate kasutuselevõtt, innovatsioon. Sh LEADER tegevusgrupi strateegias mahetooraine kättesaadavust toetavate tegevuste lisamine, projektide taotlemine. |
| **Tegevus** | **Sihtgrupp** | **Prioriteet I või II** | **2022** | **2023** | **2024** | **2025** | **Vastutaja/elluviija** | **Selgitus** |
| Maakonna tasemel esmatöötlemise, hoiustamis- ja logistikakeskuse rajamine | Mahetootjad ja -töötlejad | I |  | x | x | x | Arenduskeskus, Setomaa Liit, mahetootjad | Suunatud väiketootjatele. Võimalik asukoht/pilootala Obinitsa (marjade olemas, edasi mahlad, püreed jm). Võimalik, et erinevatel kultuuridel erinevad asukohad. Ladustamine, esmatöötlemine, logistika korraldamine |
| Hulgifirmades mahetooraine valiku suurendamine ja logistika tagamine (sh mahetunnustuse taotlemine) | Hulgifirma | I | x | x | x | x | Hulgifirmad, mahetootjad |  |
| Mahe metsasaaduste korje juhise koostamine ja huviliste nõustamine | Kool, lasteaed | II | (x) | x | x |  | Arenduskeskus, PTA | Korjemaa tunnustamise riigilõivu tasumine maakondlikul tasandil |
| Tooraine hangetesse kättesaadava mahetooraine nimekirja koostamine | Kokk, tooraine tellija | I | x | x |  |  |  | Nimekiri arvestab maakondliku mahetooraine kättesaadavust kuni juhise valmimiseni |
| Hangete koostamise juhis mahetooraine kasutuselevõtuks | Hanke koostaja (asutus) | I | x |  |  |  | Arenduskeskus, KOVi hankespetsialistid | Stratkit+ projekt, koostöös KOVidega |
| Toitlustaja hanke läbiviimine Võru linnas | Hanke koostaja (KOV) | II |  |  | x |  | KOV | Järgmises Võru linna koolide hankes peab jätkuma mahetoidu pakkumine vähemalt 20% ulatuses. |
| Tooraine hanke läbiviimine Võru vallas | Hanke koostaja (asutus) | II | x |  |  |  | Asutus, KOV | Tooraine hankega on oluline saada ka mahetoodete pakkumus. Kaasata kokkasid. Hanke periood max 2 aastat. |

# **MAHETOORAINE KASUTUSELEVÕTT**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Tegevus** | **Sihtgrupp** | **Prioriteet I või II** | **2022** | **2023** | **2024** | **2025** | **Vastutaja/elluviija** | **Selgitus** |
| Mahetoidu kasutuselevõtu koordinaatori ametikoha loomine | Asutused, kokad | I |  | x |  |  | Arenduskeskus | Maakonna tegevuste koordineerimine, kokkade omavahelise suhtluse korraldamine, hariduslikud tegevused jm |
| Kokkade koolitused ja õppekäigud teistesse köökidesse ja mahetaludesse | Kokad | I | x | x | x | x | Arenduskeskus, Asutus, KOV | Kokkade kogemuste vahetamine kolleegilt-kolleegile, toidu kvaliteet ja tervisemõjud |
| Kohaliku mahetooraine kättesaadavust arvestavate retseptide kogumi koostamine | Kokad | I |  | x |  |  | Koordinaator, kokad | Nt Võrumaa TOPP 10 toitude (3-käiguline) kogumik Erinevate projektide toel |
| Ühismenüü (nädalane) väljatöötamine ja tooraine koos tellimise korraldamine | Kokad | II |  | x | x |  | Koordinaator, kokad | Erinevate projektide toel |
| Ise korjatud mahe metsa- ja aiasaaduste hoiustamise ja edasise töötlemise juhendid | Kokad | II | x | x |  |  | Koordinaator | Külmutamine, hoidiste tegemine lasteasutuse köögis oma köögi tarbeks. |
| ANC laoprogrammi ühishanke läbiviimine ja kasutajakoolituse korraldamine | Kool ja lastead | I | (x) | x |  |  | KOV | Aitab lihtsustada mahetooraine kasutuse arvestamist |
| Köökide juhendamine ja nõustamine asutustes kohapeal | Kokad, majandusjuhatajad | I | x | x | x | x | Koordinaator, Mahepõllumajanduse Koostöökogu |  |
| Asutuses mahetoidu kasutuselevõtu meeskonna loomine | Asutus | I | x | x | x |  | Asutus | Nt asutuse juhi töölepingusse mahetoidu teema kirjapanemine, kokkadele motiveeriv tööleping jm |
| Mahetoitlustuse ökomärgi taotlemine | Asutus | I | x | x | x | x | Asutus, toitlustusettevõte |  |
| Koolide ja lasteaedade tunnustamine ja motiveerimine | Köögipersonal | I |  | x | x | x | KOV | Tunnustada nii asutust kui kokkasid. Nt midagi kasulikku kööki, tunnustus sõnas, rahaliselt. |
| Tänuõhtusöök haridusasutustele | Asutuse mahemees-kond | I | x | x | x | x | Arenduskeskus |  |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Tegevus** | **Sihtgrupp** | **Prioriteet I või II** | **2022** | **2023** | **2024** | **2025** | **Vastutaja/elluviija** | **Selgitus** |
| Inspireerivate külastuste korraldamine Eestis ja välismaal | Asutuste juhid, köögipersonal | I | x | x | x |  | Arenduskeskus, KOV | Tutvumine teiste mahetoitu kasutavate asutuste tegevustega kohapeal, k.a õppereisid välismaale |
| Teiste koolide ja lasteaedade kogemuste tutvumine seminaridel ja kokkusaamistel (sh veebis) | Asutuste juhid, köögipersonal | I | x | x | x | x | Arenduskeskus, Setomaa Liit jt | Erinevad tegevused: mahetoidu kasutajate ümarlaud, veebipõhised kokkusaamised jm. Kogemuste jagamine ja julgustamine „uute ja vanade“ vahel Võru maakonna siseselt, nt KOVide kaupa. |
| Lahenduste otsimine hoiuruumide probleemi lahendamiseks | Kool ja lasteaed, mahetootjad | II |  | x | X |  | KOV | Nt külakelder |
| Asutuste arengukavadesse mahetoidu kasutuselevõtu ja vajalike tegevuste lisamine (nii toit kui haridus) | Asutus | I | x | x | X |  | Asutus |  |
| Valdade arengukavadesse mahetoidu eesmärkide ja tegevuste lisamine | Laiem avalikkus | I | x | x | X |  | KOV |  |
| Kooli restorani kontseptsiooni väljatöötamine | Kool | II |  |  | x | x | Arenduskeskus, kokad |  |
| Kooli sööklast kooli restoraniks | Kool | II |  |  | x | x | KOV, Arenduskeskus | Paaris koolis koolirestorani kontseptsiooni rakendamine |

# **Hariduslikud tegevused**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Tegevus** | **Sihtgrupp** | **Prioriteet I või II** | **2022** | **2023** | **2024** | **2025** | **Vastutaja/elluviija** | **Selgitus** |
| Õpetajate ja personali koolitus/informeerimine mahetoidust ja selle pakkumisest | Õpetajad, asutuse personal | II | x | x | x | x | Asutus, Arenduskeskus maakondlikult | Et õpetajad saaksid selgitada lastevanematele ja lastele tervisliku toitumise põhimõtteid, miks eelistada mahetoitu. |
| Tervisenõukogude kaasamine | Asutuse personal | I | x | x | x | x | Asutus, Arenduskeskus maakondlikult | Tervislike koolide ja lasteaedade võrgustiku meeskondade kaasamine mahetoidu teadlikkuse tõstmisesse |
| Lapsevanemate ja hoolekogu teadlikkuse tõstmine mahetoitust | Lapsevanem | I | x | x | x | x | Asutus, KOV, Arenduskeskus maakondlikult | Nt korraldada hoolekogude koostööpäev, infopäev |
| Haridusprogrammi koostamine tõstmaks õpilaste teadlikkust mahetoidust | Õpilased | I | (x) | x | x | x | Asutus, Arenduskeskus maakondlikult | Õppetöös (nt bioloogia, kodundus) pöörata rohkem tähelepanu mahetoidu eeliste (tervis, keskkond) kohta. Kaasata KIK jt rahastamisvõimalusi. |
| Haridusprogrammi koostamine tõstmaks Õpilaste teadlikkust toidu kasvatamisest | Õpilased | I |  | x | x | x | Asutus, Arenduskeskus maakondlikult | Õppepäevad lastele, kuidas seeme maha saab, sügisel saagi koristus. Kaasata KIK, PRIA jt rahastamisvõimalusi. Teha koostööd Euroopa kultuuripealinn Tartu 2024 projektiga „Kasvades oma toiduga“ |
| Kokandusringide korraldamine | Õpilased | I | (x) | x | x | x | Asutus | Praktiline, tehakse mahetoorainest toitu, mis hiljem läheb ka kooli menüüsse. Koostöös kooli köögiga |
| Kokkamisvõistluse korraldamine | Õpilased | I | x | x | x | x | Asutus, Setomaa Liit | Igal aastal korraldada eraldi koolide grupile, piirkonnale, ka PR tegevus |
| PRIA koolikava haridusmeetmete tutvustamine ja taotlemine | Õpilased | I | x | x | x | x | Asutus, KOV | Neile, kes veel ei osale PRIA programmis |
| Oma aedade, peenrakastide, kasvuhoonete rajamise propageerimine | Asutus, õpetajad | I |  | x | x |  | Asutus, KOV | Vajalik läbi mõelda vastutava personali tööjaotus, et tagada hooldus suvel |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Tegevus** | **Sihtgrupp** | **Prioriteet I või II** | **2022** | **2023** | **2024** | **2025** | **Vastutaja/elluviija** | **Selgitus** |
| Oma aedade, peenrakastide, kasvuhoonete rajamise toetamine | Asutus, õpetajad | I |  | x | x |  | KOV |  |
| Kohalike mahetootjatega koostöövõimaluste tutvustamine | Kool ja lasteaed | I | x | x | x | x | Arenduskeskus, mahetootjad | Koostöö mahetootjate juures oma aianurga/peenarde rajamiseks |
| Mahetalude koostöövõrgustiku loomine ja hilisem tegevuse koordineerimine harduslike tegemiste pakkumiseks Võru maakonnas | Kool ja lasteaed | I | x | x | x |  | Arenduskeskus, mahetootjad, tootjate võrgustik | Mahetalude külastuste pakkumised, kohapealsed õppetegevused taludes jm |
| Toidujäätmete tekke vähendamine koolides ja lasteaedades | Kool ja lasteaed | I | x | x | x | x | Asutus | Õigeaegne teavitamine lapse puudumisest |
| Jäätmetekke vähendamise võitlus | Kool | I | x | x | x | x | Asutus, Arenduskeskus | Alguses igas asutuses klasside kaupa, hiljem võib ka maakondlikult |
| Biojäätmete kompostimisvõimaluste loomine kõikidesse haridusasutustesse | Kool ja lasteaed | I |  | x | x |  | KOV, asutus | Erinevad võimalused: ise valmistatud kompostikast õppetöö käigus, ostetud komposterkast vm |

# **Teavitustegevused**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Tegevus** | **Sihtgrupp** | **Prioriteet I või II** | **2022** | **2023** | **2024** | **2025** | **Vastutaja/elluviija** | **Selgitus** |
| Haridusasutuste omavahelise kommunikatsioonikanali loomine | Mahetoitlustuse eest vastutaja | II | x | x |  |  | Arenduskeskuse kommunikatsiooni-juht | Nt meililist (FB suletud grupp), kus oleks võimalik infot vahetada (uued pakkujad, retseptid, koolituste info, kogemuste jagamine jm) |
| Kommunikatsiooniplaani väljatöötamine | Laiem avalikkus | II |  | x |  |  | Arenduskeskus |  |
| Mahetoidu teemaline PR tegevus | Laiem avalikkus | I | (x) | x | x |  | Asutus, KOV | Artiklid (sh kogemuslood) lehes, info kodulehel ja sotsiaalmeedias. Lisaks üldisele mahetoidu infole tutvustada toitlustuse ökomärgi kasutajaid, piirkonna mahetootjaid. |
| Maakonna ülesed mahetoidu teemalised plakatid, loengud ja videoklipid | Lapsed, asutuse personal, lapsevanem | I | (x) | x | x |  | Arenduskeskus | Üldised teemad: mahetoit, ökomärk, tervis jm. Videoklipid lapsevanematele: mis on mahetoit ja miks me seda pakume |
| Haridusasutuse spetsiifilised loengud, videod, plakatid | Lapsed, asutuse personal, lapsevanem | II |  | x | x |  | Asutuse tervisenõukogud, hoolekogud, KOV, Arenduskeskus | Köögi tegevusi ja mahetootjaid (tooraine, hariduslik koostöö) tutvustavad videoklipid jm |
| Piirkonna mahetalude innustamine avatud talude päevadel osalemiseks, osalevate talude kohta info koondamine | Mahetootjad | II |  | x | x |  | Setomaa Liit, Arenduskeskus, | Infot jagada haridusasutustele ja lapsevanematele |
| UMA MEKK laadal MAHEALA korraldamine | Tarbija, lapsevanem | I | (x) | x | x | x | UMA MEKK, mahetootjad |  |

# **Vajadused riiklikul tasemel**

* Koolilõuna toetuse suurendamine, hetkelt toetus 1 EUR/päev koolilapse kohta
* Mahetoidu kasutamise toetamine, määruse „Haridusasutuses mahepõllumajandusliku toidu ja mahepõllumajanduslikke koostisosi sisaldava toidu pakkumise toetus“ rakendamine *(kooskõlastamise tähtaeg EISis 21.06.2022)* ja toetavate tegevuste hanke läbiviimine.
* Mahetoitlustuse ökomärgi kasutuse võimalikult lihtne aruandlus – kas ühe kuu arvestuse asemel võiks olla kvartali põhine arvestus? (Rõuge Põhikooli ettepanek)
* Motiveerivad toetused mahetootjatele
* Investeeringutoetused mahetöötlejatele (sh esmatöötlus, nt koorimine)